# Marina Berenguer Haym

Marina Berenguer Haym és una hepatòloga valenciana, presidenta de la Societat Internacional del Trasplantament.

## Biografia

Es va llicenciar en Medicina per la Universitat de València en 1991 i va complementar la seua formació a la Universitat de Sant Francisco. La seua trajectòria professional i científica li ha valgut el reconeixement mundial a les àrees d'estudi de l'Hepatitis C i el trasplantament de fetge.
Va obtenir l'Habilitació Nacional per al cos de professors titulars d'universitat i exerceix com a Professora Titular d'Universitat i Facultatiu Especialista en l'Àrea d'Hepatologia a la Universitat de València. És autora de més de 400 publicacions d'investigació clínica, bàsica i transnacional en revistes indexades (> 30% de D1 i> 75% en revistes del Q1), i ha estat citada en 8844 ocasions (Índex Hirsh 47).
Completa la seua tasca científica col·laborant en la difusió de la ciència a través de llibres, conferències, societats i confecció de Guies Clíniques, com ara la recent guia clínica sobre el maneig de l'Hepatitis C de la Societat Europea d'Hepatologia (EASL).
En 2016 va ser cofundadora del Grup Espanyol de Dones Hepatlogues (GEMHEP) i presidenta del primer comit sobre el paper del gènere en el Trasplantament Hepàtic dins de la ILTS (International Liver Trasnplantation Society). Ha estat Editora Associada a Liver Transplantation (2010-2014), Journal of Hepatology (2010-2014) i Transplantation (2015-2019). Avaluadora en diverses comissions, entre les quals destaca l'Institut de Salut Carlos III de Madrid i l'ANRS a França.
Actualment exerceix la seua tasca com hepatòloga al Hospital Universitari i Politècnic La Fe on és responsable del grup acreditat d'Hepatologia i Trasplantament Hepàtic. Així mateix coordina el grup del Centre d'Investigació Biomèdica en Xarxa de Malalties Hepàtiques i Digestives (CIBEREHD).
A l'abril de 2019 va ser nomenada presidenta de la Societat Internacional de Trasplantament Hepàtic (International Liver Trasnplantation Society) formada per 1.200 investigadors i facultatius de tot el món que s'encarrega de promoure i difondre els avanços científics multidisciplinaris relatius al Trasplantament de fetge a tot el món.
Ha rebut per la seua trajectòria científica diversos premis, entre ells el Premi a la labor medico-científica atorgat per l'Associació de Malalts i Trasplantats Hepàtics en 2007 i el reconeixement de la trajectòria professional per la Generalitat Valenciana en 2010. En 2019 va rebre el Premi Professionalitat de l'EVAP (Associació d'Empresàries i Professionals de València).

## Referències

* ↑ Levante-EMV. «La hepatóloga de La Fe Marina Berenguer, nueva presidenta de la Sociedad Internacional de Trasplante». www.levante-emv.com. [Consulta: 5 juny 2019].
* ↑ Press, Europa. «La hepatóloga de La Fe Marina Berenguer, nueva presidenta de la Sociedad Internacional de Trasplante». www.europapress.es, 23-04-2019. [Consulta: 1r juny 2019].
* ↑ «Ficha persona». www.uv.es. [Consulta: 1r juny 2019].
* ↑ «Marina Berenguer, presidenta de la Sociedad Internacional de Trasplante». Redacción Médica. [Consulta: 1r juny 2019].
* ↑ Quesada-García, Guillermo; Banderas-Bravo, Esther; Moreno-Quintana, José; Lebrón-Gallardo, Miguel; Herrera-Gutiérrez, Manuel E. «Trasplante hepático: influencia de los factores dependientes del donante» (en castellà). Medicina Intensiva, 32, 8, 01-11-2008, pàg. 378–384. Arxivat de l'original el 2019-09-15. DOI: 10.1016/S0210-5691(08)75708-5. ISSN: 0210-5691 [Consulta: 1r juny 2019].
* ↑ «Grupo Español de Mujeres Hepatólogas».
* ↑ «International Liver Transplantation Society». ilts.org. [Consulta: 1r juny 2019].
* ↑ Fe, IIS La. «Hepatología y Trasplante hepático | Líneas de investigación». IIS La Fe. Arxivat de l'original el 2019-06-01. [Consulta: 5 juny 2019].
* ↑ Fe, IIS La. «Marina Berenguer, hepatóloga e investigadora de La Fe, es la nueva presidenta de la Sociedad Internacional de Trasplante Hepático | Noticias». IIS La Fe. Arxivat de l'original el 2019-06-01. [Consulta: 1r juny 2019].
* ↑ «Hepatóloga de La Fe, presidenta de la sociedad mundial de trasplante hepático». La Vanguardia, 23-04-2019. [Consulta: 1r juny 2019].
* ↑ «DOGV Generalitat Valenciana». dogv.gva.es.
* ↑ 20minutos. «EVAP entrega el jueves sus premios anuales a María Teresa Busto, Teresa Gisbert, Marina Belenguer y Belén Franch» (en castellà), 22-10-2019. [Consulta: 24 octubre 2019].